Stari kameni most u Konjicu
<s>Stari kameni most u Konjicu premošćuje rijeku Neretvu, u starom dijelu grada i opštinskog centra Konjic, Bosna i Hercegovina.</s>

<s>Istorijski podaci 
Stari kameni most u Konjicu završen je 1682.</s><s>Kao graditelja legenda spominje Algu Hasečića, visokog dostojanstvenika u Carigradu, dok ga neki autori, ne navodeći izvore za svoju tvrdnju, pripisuju veziru Ahmet-paši Sokoloviću.</s><s>Prvi zapis o konjičkom mostu napravio je Đakomo Lukari  još 1790. godine.</s><s>Drugi zapis o kamenom mostu u Konjicu napravio je engleski arhitekta i putopisac Artur Džon Evans 1875. godine prilikom proputovanja kroz Konjic.</s>

<s>Prilikom povlačenja u cilju obezbjeđenja izvlačenja njemačkih trupa iz partizanskog okruženja, 03. marta 1945.</s><s>Godine, polovinu kamenog mosta porušila je bombardovanjem Pionirska jedinica 3. bataljona 370. grenadirskog puka Wermachta, a ostali su samo stubovi.</s><s>Pošto je kameni most bio jedini prelaz preko Neretve, u Konjicu je 1945. godine postavljena provizorna drvena konstrukcija preko srušenog mosta.</s>

<s>Drvena konstrukcija zamijenjena je armirano-betonskom 1962. godine preko ostataka kamenog mosta.</s><s>Do potpune rekonstrukcije 2009. most se koristio za kolski saobraćaj i kao most za pješake (dvije pješačke staze).</s><s>Obnovu mosta finansirala je i vlada Republike Turske.</s>

<s>Opis 
Most je postavljen na šest blago prelomljenih kamenih svodova, čiji se raspon kreće između 6,72 – 13,56 m. Visina okna svoda iznad ljetnog vodostaja rijeke kreće se između 4,30 – 8,70 m. Svodovi su se oslanjaju na pet kamenih stubova, i dva priobalna podzida.</s><s>Stubovi, su široki  3 m (sa neznatnim odstupanjima), izduženi u pravcu vodotoka za širinu mosta (5,25 m).</s><s>Prema uzvodnoj strani stubovi su završeni istaknutim trouglastim branikom, a prema nizvodnoj poligonalnim kontraforima sa piramidalnim završecima.</s><s>Širina puta preko mosta je oko 5 m, ograda od kamenih ploča ima je visinu od oko 1 m, a širinu oko 0,25 m. Krila mosta na desnoj strani su duga 15,70 m, a na lijevoj strani oko 6 m. Ukupna dužina mosta iznosi 102 m. Ukupna visina od površine vode do najviše tačke na mostu je oko 10 m.</s>

<s>Most je nacionalni spomenik</s>

<s>Literatura 
 Džemal Čelić, Mehmed Mujezinović, Sarajevo: Sarajevo - Publishing, 1998.</s><s>-Stari mostovi u Bosni i Hercegovini.</s>

<s>Reference</s>

<s>Vanjske veze 
 Obnovljen stari kameni most</s>

<s>Nacionalni spomenici u Konjicu
Mostovi u Bosni i Hercegovini
K</s>

